Igavesed kemikaalid

pisi|Need ühendid leiavad laialdaselt kasutamist AFFF-tüüpi tuletõrjevahtude koostises oma hüdrofoobsete omaduste pärast ning kuna need on väga stabiilsed ka kõrgetel temperatuuridel
Per- ja polüfluoralküülid ehk PFAS-id ehk igavesed kemikaalid (ka igikemikaalid) on klass keemilisi ühendeid, kus on mitu fluori aatomit ühendatud alküülrühmaga. Täpsemalt on nende struktuuris vähemalt üks lüli üldvalemiga (CnF2n+1). 

Need ühendid tulid kasutusele 1938. aastal seoses tefloni ehk polütetrafluoroetüleeni leiutamisega ning need on laialdaselt kasutusel vett tõrjuvates materjalides nagu näiteks mittenakkuva kattega kööginõudes (sh teflonpannides) ja vett tõrjuvates kangastes. Samas kasutatakse neid ka näiteks värvide, toidupakendite, elektrijuhtmete isolatsiooni ja kosmeedikatoodete koostises.

Hüüdnime "igavesed kemikaalid" on need ühendid saanud põhjusel, et nad ei lagune looduses"Uuring: igikemikaalid ja mikroplast on koos eriti mürgised" ERR Novaator, 28. november 2024 ja selle nime andis The Washington Post oma 2018. aasta artiklis."Opinion: These toxic chemicals are everywhere — even in your body. And they won't ever go away" The Washington Post, 2. jaanuar 2018 Sellisena kuuluvad need püsivate orgaaniliste saasteainete sekka.

2023. aasta seisuga oli keemiliste ühendite andmebaasis PubChem üles tähendatud üle 7 miljoni sellise ühendi.

Tähelepanu on pälvinud nende potentsiaalne tervist kahjustav mõju."Igavesed kemikaalid mõjutavad ajus geenide aktiivsust" ERR Novaator, 10. jaanuar 2025

Nende kasutusega seotud võimalikud terviseriskid on sundinud tootjaid asendama algselt eelistatud ühendeid (nt perfluorooktaansulfoonhape ehk PFOS) uue põlvkonna omadega (nt perfluorooktaanhape ehk PFOA), kuigi ka uue põlvkonna PFASide kohta on ilmunud mitmeid teaduslikke uuringuid, mis näitavad, et ühendid ei ole bioloogiliselt ohutud.

Valdava enamuse nende ühendite toodangust annavad 12 ettevõtet ja 2022. aasta seisuga oli nende toodete ülemaailmne käive üle 28 miljardi USA dollari.The top 12 PFAS producers in the world and the staggering societal costs of PFAS pollution chemsec.org, 25. mai 2023 Põhjamaade Ministrite Nõukogu hinnangul 2019. aastast on aga nende ühendite põhjustatud otsene tervisealane kahju ainuüksi Euroopa Majanduspiirkonnas vahemikus 52–84 miljardit eurot aastas.THE COST OF INACTION : A socioeconomic analysis of environmental and health impacts linked to exposure to PFAS Nordic Council of Ministers, 2019

Püsivate orgaaniliste saasteainete Stockholmi konventsiooni neljandal konverentsil 2009. aastal lepiti kokku nende ühendite kasutamise olulise piiramisega. Nii on sellega nõustunud Euroopa Liit ja Hiina, kuid mitte Ameerika Ühendriigid ja Malaisia.

 Vaata ka 
 Endokriinseid häireid põhjustavad kemikaalid
 Polütetrafluoroetüleen
 DuPont
 3M

 Viited 

 Välislingid 
 ERR Novaatori artiklid igavestest kemikaalidest
 How One Company Secretly Poisoned The Planet YouTube

Kategooria:Orgaanilised ühendid
Kategooria:Fluoriidid